Kërkohet drejtësi për viktimat e përdhunimeve gjatë luftës në Kosovë
Në Prishtinë, udhëheqës institucionesh shtetërore dhe të bashkësive fetare, kërkuan mbështetje dhe drejtësi për viktimat e përdhunimeve gjatë luftës.
Presidenti i Kosovës, Hashim Thaçi, tha të hënën në Prishtinë se është e pa drejtë dhe e pa pranueshme që 20 vjet pas luftës, barra e fajësisë për përdhunimet gjatë saj të vazhdojë të bjerë mbi të mbijetuarit e kësaj dhune, dhe jo mbi kryerësit e saj. Ai i bëri këto komente gjatë një konference të organizuar nga Bashkësia Islame e Kosovës, me moton “Të gjithë së bashku me një zë”, që mblodhi për herë të parë përfaqësuesit e bashkësive fetare përveç Kishës Ortodokse Serbe, në mbështetje të të mbijetuarve të përdhunimeve gjatë luftës. “”, tha zoti Thaçi. Kryetari i Bashkësisë Islame të Kosovës, myftiu Naim Tërnava, tha se shoqëria është vonuar shumë në trajtimin e duhur të të mbijetuarve të përdhunimeve gjatë luftës. “”, tha ai. Ai bëri thirrje që të gjithë duke filluar nga familja, e deri te institucionet shtetërore t’i nderojnë e mbështesin viktimat e këtij krimi. "”, tha zoti Tërrnava. Përfaqësuesi i Kishës Katolike, Dom Lush Gjergji, tha se të mbijetuarit e përdhunimeve gjatë luftës nuk duhet të heshtin, por as rrethi i tyre nuk duhet të heshtë siç ka bërë deri tash. “”, tha ai. Ende nuk dihet numri i saktë, por besohet se mijëra ishin viktima të përdhunimeve nga forcat serbe gjatë luftës në Kosovë. Thuhet se numri i tyre mund të jetë rreth 20 mijë, por numri i saktë mbase nuk do të mësohet kurrë dhe rrëfimet rreth tyre deri vonë ishin shumë të pakta për shkak të frikës nga stigmatizimi. Deri tash askush nuk është dënuar për këtë krim, ndonëse është i dënueshëm me ligjet vendase e ndërkombëtare.